《一犁春雨图》
宋代·何异

负郭先畴二顷余，饱看雨后著耕夫。
软红尘里家山梦，却就君家阅画图。

作者简介：宋抚州崇仁人，字同叔，号月湖。高宗绍兴二十四年进士。孝宗朝以知萍乡县政绩迁国子监主簿，旋迁监察御史、右正言。疏谏光宗朝太上皇，语颇峻直，出湖南转运判官，还权礼部侍郎。以忤韩侂胄，被劾奉祠。起知夔州兼本路安抚使，立循环通济仓以济民。嘉定初召为刑部侍郎，寻权工部尚书，出知泉州。卒年八十一。有诗名。有《月湖诗集》、《宋中兴三公年表》。